કોંગ્રેસે આરોપ લગાવ્યો છે કે ભાજપના નેતા પહેલાં જ્યાં ખુલ્લેઆમ વિદેશોમાં કાળાનાણાંની રકમના આંકડાના વખાણ કરતા હતા, તો બીજી તરફ હવે વડાપ્રધાન પોતે 'મનની વાત'માં કહે છે કે તેમને ખબર નથી વિદેશી બેંક ખાતાઓમાં કેટલું કાળુનાણું છે. નિતિન ગડકરીએ કહ્યું હતું કે વિદેશમાં 21 લાખ કરોડ કાળુનાણું છે. સરકારે ત્યાં સુધી દાવો કર્યો હતો કે પૈસા પરત આવતાં દરેકને 15 લાખ રૂપિયા મળશે. તેમણે એ પણ આરોપ લગાવ્યો હતો કે રાજનાથ સિંહે ચૂંટણી પહેલાં નેતાજી સુભાષ ચંદ્ર બોસના ગાયબ થવાના દસ્તાવેજોને સાર્વજનિક કરવાનો વાયદો કર્યો હતો. પરંતુ સરકારમાં આવ્યા પછી સરકાર પોતાના વાયદાથી મોઢું ફેરવી રહી છે.